
Vabilo k podajanju pripomb in predlogov k osnutku Regionalnega prostorskega plana Obalno-Kraške razvojne regije, pripadajočemu osnutku Okoljskega poročila ter k osnutku Urbanistične zasnove z elementi krajinske zasnove za širše mestno območje Slovenske Istre v času javnega posvetovanja

V Sloveniji se po uvedbi regionalnega prostorskega načrtovanja z Zakonom o urejanju prostora leta 2017 (krajše ZUreP) pripravlja prva generacija regionalnih prostorskih planov (krajše RPP). Pristojno ministrstvo je vodenje postopka priprave RPP v državi z javnim pooblastilom poverilo regionalnim razvojnim agencijam, izdelavo pa po predpisih javnega naročanja zunanjim izdelovalcem na področju prostorskega načrtovanja. Regionalni prostorski plan je prostorski strateški akt, s katerim se država in občine na podlagi Strategije prostorskega razvoja Slovenije, njenega akcijskega programa, drugih državnih razvojnih dokumentov, razvojnih ciljev EU in družbeno-gospodarskih razvojnih potreb lokalnih skupnosti dogovorijo in uskladijo o prostorskem razvoju posamezne razvojne regije ter določijo bistvene razvojne priložnosti. RPP vsebuje usmeritve za prostorski razvoj regije, predvsem usmeritve za razvoj poselitve, razvoj gospodarske javne infrastrukture in urejanje krajine s poudarkom na ohranjanju krajinske identitete. V RPP se uskladijo in določijo: cilji in prednostne naloge prostorskega razvoja; mesta, druga urbana naselja in morebitna druga naselja, ki so pomembna za razvoj regije ter se jim določijo njihova vloga in okvirna območja za njihov dolgoročni razvoj; širša mestna območja; zasnova omrežij družbene infrastrukture; zasnova omrežij gospodarske javne infrastrukture; zasnova stanovanjskih območij; prednostna območja za razvoj posameznih dejavnosti, pomembnih za regijo; zasnova zelenega sistema regije; in povezave s sosednjimi območji.
Za Obalno-Kraško razvojno regijo se pripravlja RPP Obalno-Kraške razvojne regije, pripadajoče Okoljsko poročilo (krajše OP) ter pripadajoča obvezna strokovna podlaga, in sicer Urbanistična zasnova z elementi krajinske zasnove za širše mestno območje Slovenske Istre (krajše UZ z elementi KZ).
Od 20. 6. 2026 do 31. 7. 2026 bo potekalo javno posvetovanje o osnutku RPP, pripadajočem osnutku OP in osnutku UZ z elementi KZ.
Vljudno vas vabimo, da v fazi javnega posvetovanja podate svoje pripombe in predloge na osnutek RPP Obalno-Kraške razvojne regije, pripadajoč osnutek OP ter na osnutek UZ z elementi KZ za širše mestno območje Slovenske Istre. Rok za oddajo pripomb in predlogov je 31. 7. 2026.
Dokumente lahko najdete naložene v PIS (prostorskem informacijskem sistemu; Regionalni prostorski plan | PIS) ali na sledeči povezavi, na kateri najdete tudi obrazec za oddajo pripomb: 
https://www.rrc-kp.si/regionalni-prostorski-plan/ 

Izpolnjen obrazec pošljite na elektronski naslov mojca.fabbro@rrc-kp.si najkasneje do 31. 7. 2026. Kot zadevo navedite »Javno posvetovanje o RPP Obalno-Kraške razvojne regije«. Obravnavani bodo le v celoti izpolnjeni obrazci. 

Za sodelovanje pri pripravi dokumentov se vam lepo zahvaljujemo.


Regionalni razvojni center Koper
Predlogi za izboljšanje osnutka Regionalnega prostorskega plana Obalno-Kraške razvojne regije, pripadajočega osnutka Okoljskega poročila in osnutka Urbanistične zasnove z elementi krajinske zasnove za širše mestno območje Slovenske Istre

Vnesite svoje osnovne podatke.
	[bookmark: _Hlk58422294]Organizacija:
	

	Ime in Priimek:
	

	Elektronski naslov:
	



Izberite in označite trditev, ki najbolje opiše naravo vašega predloga.  
	[bookmark: _Hlk58422837]Želim podati konkretne predloge na osnutek Regionalnega prostorskega plana Obalno-Kraške razvojne regije.

Ob vaših predlogih za izboljšavo obstoječih zapisov poglavij in grafičnih prikazov navedite tudi razdelke (poglavje, podpoglavje, stran) oz. karto (številka, naslov karte), na katere se nanašajo. Predloge sprememb oz. dopolnitev tudi utemeljite ter pojasnite, zakaj je vaš predlog regionalna tema.
	

	Želim podati konkretne predloge na osnutek Okoljskega poročila za RPP Obalno-Kraške razvojne regije.

Ob vaših predlogih za izboljšavo obstoječih zapisov poglavij navedite tudi razdelke (poglavje, podpoglavje, stran), na katere se nanašajo. Predloge sprememb oz. dopolnitev tudi strokovno utemeljite.
	


	Želim podati konkretne predloge na osnutek Urbanistične zasnove z elementi krajinske zasnove za širše mestno območje Slovenske Istre.

Ob vaših predlogih za izboljšavo obstoječih zapisov poglavij in grafičnih prikazov navedite tudi razdelke (poglavje, podpoglavje, stran) oz. karto (številka, naslov karte), na katere se nanašajo. Predloge sprememb oz. dopolnitev tudi utemeljite ter pojasnite, zakaj je vaš predlog regionalna tema.
	




Opišite vaš predlog oz. predloge s strokovno utemeljitvijo. Navedite tudi specifikacijo (dokument, poglavje, podpoglavje, stran).
	[bookmark: _Hlk58423365]Predlog oz. predlogi
	Dokument (poglavje, podpoglavje, stran) oz. Karta (številka, naslov)

